คลังบี้ "สรรพากร" เก็บภาษีหุ้นทักษิณ
คลังสั่งสรรพากรรายงานเก็บภาษีหุ้นทักษิณ ย้ำเก็บได้-ไม่ได้ต้องมีคำตอบ
13 มี.ค. 2560

คลังสั่งสรรพากรรายงานเก็บภาษีหุ้นทักษิณ ย้ำเก็บได้-ไม่ได้ต้องมีคำตอบนายอภิศักดิ์ ตันติวรวงศ์ รมว.คลัง เปิดเผยว่า กรมสรรพากรจะต้องรายงานการเก็บภาษีหุ้นจาก นายทักษิณ ชินวัตร อดีตนายกรัฐมนตรีให้กระทรวงการคลังรับทราบไม่ว่าจะเก็บได้หรือเก็บไม่ได้ว่าเป็นไปตามข้อกฎหมายอย่างไร ซึ่งที่ผ่านมากรมสรรพากรยังไม่เคยรายงานกระทรวงการคลังว่าเก็บภาษีหุ้นดังกล่าวได้หรือไม่ด้านนายประสงค์ พูนธเนศ อธิบดีกรมสรรพากร ยังไม่ยอมเปิดเผยเรื่องการเก็บภาษีหุ้นจากนายทักษิณ โดยไม่ยอมรับสายโทรศัพท์และบางครั้งจะปิดเครื่องโทรศัพท์ทำให้ติดต่อไม่ได้ โดยการเก็บภาษีหุ้นดังกล่าวจะหมดอายุความประเมินภาษีในวันที่ 31 มี.ค. 2560 นี้